ময়মনসিংহে খেলতে গিয়ে পুকুরে ডুবে দুই শিশুর মৃত্যু
ময়মনসিংহ সদর উপজেলায় বাড়ির পাশে খেলা করতে গিয়ে পুকুরের পানিতে ডুবে দুই শিশু মারা গেছে।







সোমবার বিকালে উপজেলার চরাঞ্চল চর গোবদিয়া গ্রামে এ ঘটনা ঘটে।




নিহতরা হল চরগোবদিয়া গ্রামের ফজলুল হকের ৩ বছরের শিশুপুত্র ইব্রাহিম ও একই গ্রামের লোকমান হোসেনের আড়াই বছরের শিশুপুত্র সোহাগ।
কোতোয়ালী মডেল থানার ওসি মাহমুদুল ইসলাম জানান, সদর উপজেলার চর ঈশ্বরদিয়া ইউনিয়নের চর গোবদিয়া গ্রামের ফজলুল হকের শিশুপুত্র ইব্রাহিম ও লোকমান হোসেনের শিশুপুত্র সোহাগ খেলা করার সময় আকস্মিকভাবে বাড়ির পাশে পুকুরে পড়ে যায়। পরে বাড়ির লোকজন খোঁজাখুঁজি করে না পেয়ে পুকুরের পানিতে দুই শিশুকে ভাসতে দেখে।
পরে তাদের উদ্ধার করে ময়মনসিংহ মেডিকেল কলেজ হাসপাতালে নিয়ে গেলে কর্তব্যরত চিকিৎসক তাদের মৃত ঘোষণা করেন বলে তিনি জানান।

ময়মনসিংহ সদর উপজেলায় বাড়ির পাশে খেলা করতে গিয়ে পুকুরের পানিতে ডুবে দুই শিশু মারা গেছে।